Author: gogalovaz
Last saved by: simona.masarova

Predkladacia  správa
     Slovenský pozemkový fond predkladá na zasadnutie vlády Slovenskej republiky materiál ,,Návrh rozpočtu Slovenského pozemkového fondu na roky 2012 až 2014” v zmysle zákona číslo 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a pozemkových spoločenstvách v znení neskorších predpisov (ďalej len „zákon o pozemkových úpravách”), zákona číslo 523/2004  Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
   Slovenský pozemkový fond rozpísal všetky požadované úpravy Ministerstva financií Slovenskej republiky na rozpočet tak, aby bol prebytkový:
6 226 000 Eur v roku 2012,
4 731 000 Eur v roku 2013,
3 781 000 Eur v roku 2014.
   Je potrebné upozorniť, že plnenie predkladaného rozpočtu tak v príjmovej, ako aj vo výdavkovej časti predpokladá priaznivú situáciu v poľnohospodárskom sektore a zachovanie rovnakej úrovni cien energií a služieb ako v  roku 2011.
     Rozpočet fondu bol prerokovaný na 69. riadnom zasadnutí  Rady pozemkového fondu dňa 28.07.2011, ktorá v zmysle zákona číslo 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a pozemkových spoločenstvách v znení neskorších predpisov materiál zobrala na vedomie  s pripomienkou, že navrhovaný rozpočet pokladá za udržateľný iba v prípade úpravy výšky nájomného smerom nahor.

    V medzirezortnom pripomienkovom konaní boli k materiálu vznesené zásadné pripomienky zo strany Ministerstva financií Slovenskej republiky. 
Dňa 15.8.2011 sa na Ministerstve financií SR k zásadným pripomienkam uskutočnilo rozporové konanie s tým, že rozpor bol odstránený. Ministerstvo financií SR ďalej netrvá na zásadnej pripomienke k zvýšeniu príjmov z prenájmu a z predaja nehnuteľností.  
      Predložený materiál nemá negatívny finančný dosah na štátny rozpočet, ani ekonomický dosah na obyvateľov, hospodárenie podnikateľskej sféry a iných právnických osôb a nevyčísľuje ani environmentálny vplyv na životné prostredie a na zamestnanosť. Vzhľadom na uvedené, materiál sa na rokovanie vlády SR predkladá bez rozporu.